## Uredba o izmjenama i dopunama Uredbe o osiguranju izvoza

### NN 92/2008 (8.8.2008.), Uredba o izmjenama i dopunama Uredbe o osiguranju izvoza

# VLADA REPUBLIKE HRVATSKE

**2916**

Na temelju članka 10. stavka 6. Zakona o Hrvatskoj banci za obnovu i razvitak
(»Narodne novine«, broj 138/2006), Vlada Republike Hrvatske je na sjednici
održanoj 31. srpnja 2008. godine donijela

## UREDBU

### O IZMJENAMA I DOPUNAMA UREDBE O OSIGURANJU IZVOZA

Članak 1.

U Uredbi o osiguranju izvoza (»Narodne novine«, broj 61/2007) u članku 1. stavku
1. iza riječi: »podrijetla« dodaje se zarez i riječi: »izdavanja bankarskih
garancija«.
Stavak 3. briše se.

Članak 2.

U članku 2. stavku 1. podstavku 11. treća i četvrta alineja brišu se.
U podstavku 12. riječi: »trgovački ugovor, odnosno« brišu se.
Podstavak 20. mijenja se i glasi:
»Najmanji domaći udio je najmanji postotak vrijednosti domaćeg udjela u izvozu,
podoban za osiguranje u skladu s ovom Uredbom, a koji svojim mišljenjem određuje
Povjerenstvo za osiguranje izvoza;«.
U podstavku 22. riječi: »sa sjedištem, odnosno prebivalištem u Republici
Hrvatskoj« brišu se.
Iza podstavka 25. dodaje se podstavak 26. koji glasi:
»Povjerenstvo za osiguranje izvoza je radno tijelo Vlade Repub­like Hrvatske
osnovano u skladu s člankom 2a. ove Uredbe;«.
Dosadašnji podstavci 26. i 27. postaju podstavci 27. i 28.
Iza dosadašnjeg podstavka 27. koji postaje podstavak 28. dodaje se podstavak 29.
koji glasi:
»Ulaganje u inozemstvo je ulaganje imovine hrvatske pravne ili fizičke osobe u
trgovačka društva i podružnice u inozemstvu te davanje stranim osobama u zakup
imovine u vlasništvu izvoznika ili u vlasništvu (strane ili mješovite) pravne
osobe u kojoj izvoznik izravno ili neizravno ima većinski udjel ili
prevladavajući utjecaj;«.
Dosadašnji podstavci 28. i 29. postaju podstavci 30. i 31.
U dosadašnjem podstavku 28. koji postaje podstavak 30. iza riječi: »godine«
dodaje se zarez i riječi: »odnosno svi rizici za koje postoji mogućnost
osiguranja na privatnom tržištu osiguranja«.

Članak 3.

Iza članka 2. dodaje se članak 2a. i naslov iznad njega koji glase:

*»Povjerenstvo za osiguranje izvoza

Članak 2a.*

(1) Odlukom Vlade Republike Hrvatske osnovat će se Povjerenstvo za osiguranje
izvoza u čijoj je nadležnosti davanje mišljenja i prijedloga o predmetima
osiguranja izvoza i nadzor provedbe poslova osiguranja izvoza.
(2) Na temelju mišljenja Povjerenstva za osiguranje izvoza HBOR, u ime i za
račun Republike Hrvatske, zaključuje ugovore o osiguranju i police, donosi opće
uvjete osiguranja izvoza, premijske sustave, klasifikaciju zemalja po
rizičnosti, te usvaja ostale potrebne dokumente.
(3) Odlukom Vlade Republike Hrvatske o osnivanju Povjerenstva za osiguranje
izvoza pobliže će se urediti njegov djelokrug i sastav.«.

Članak 4.

U članku 3. stavak 2. briše se.

Članak 5.

U članku 4. stavak 1. mijenja se i glasi:
»(1) Poslovima osiguranja izvoza, u smislu ove Uredbe, smatra se osiguranje
kratkoročnih neutrživih rizika čije je trajanje do 2 godine te
srednjoročno-dugoročnih neutrživih rizika čije je trajanje dulje od 2 godine.
Stavak 2. briše se.

Članak 6.

U članku 7. stavku 2. alineji 2. riječ: »jamstva« zamjenjuje se riječju:
»garancije«.

Članak 7.

U članku 9. stavku 2. alineji 2. riječi: »jamstvu izdanom« zamjenjuju se
riječima: »garanciji izdanoj«.

Članak 8.

U članku 12. stavcima 1., 2. i 3. riječ: »osiguranja« briše se.

Članak 9.

Članak 15. mijenja se i glasi:

»Članak 15.

Ako su dužnikove obveze prema nositelju police osigurane garancijom ili drugim
instrumentom osiguranja, nositelj police mora poduzeti sve mjere propisane
policom kako bi utvrdio valjanost i naplativost garancije i/ili drugog
instrumenta osiguranja te kako bi se po istima i naplatio.«.

Članak 10.

U članku 19. iza stavka 2. dodaje se stavak 3. koji glasi:
»(3) Ako je osigurana svota uključena u bilateralni međuvladin sporazum o
restrukturiranju duga, osiguratelj se po stupanju na snagu bilateralnog
sporazuma može odreći jednomjesečnog roka utvrđenog u članku 17. ove Uredbe.«.

Članak 11.

U članku 20. stavku 1. riječ: »osiguranja« briše se.

Članak 12.

U članku 23. stavku 5. riječ: »jamstvo« zamjenjuje se riječju: »garancija«, a
riječi: »bankarsko jamstvo« zamjenjuju se riječima: »bankarska garancija«.

Članak 13.

U članku 24. stavak 1. mijenja se i glasi:
»(1) Kada izvozni ugovor predstavlja zajednički posao izvoznika i strane osobe,
osiguratelj može, pod uvjetima iz ove Uredbe:
– posao suosigurati s institucijama ili javnim službama država članica Europske
unije ili trećih zemalja (u daljnjem tekstu: izvozno-
-kreditnim agencijama),
– osigurati cijeli posao pod uvjetom reosiguranja udjela koji se odnosi na
stranu osobu, ili
– reosigurati tražbinu izvoznika u dijelu koji se, sukladno ovoj Uredbi, smatra
izvozom, ali samo ako se cijeli takav zajednički posao može osigurati ili ga je
osigurala druga izvozno-kreditna agencija.«.
U stavku 3. riječi: »drugoj državi članici Europske unije« zamjenjuju se
riječima: »izvan nje«.

Članak 14.

U članku 25. u uvodnoj rečenici riječi: »država članica Europske unije« brišu
se.
U alineji prvoj iza riječi: »jedne ili više država članica Europske unije«
dodaju se riječi: »ili trećih zemalja«.

Članak 15.

Članak 29. mijenja se i glasi:

*»Članak 29.*

Osiguratelj se može dodatno sporazumjeti s drugim izvozno-kreditnim agencijama o osiguranju pojedinog kredita kupcu za cijelu vrijednost
ugovora, uz odgovarajuću primjenu članaka 25. do 28. ove Uredbe.«.

Članak 16.

U članku 31. stavku 3. iza alineje 2. briše se točka i dodaju se alineje 3. i 4.
koje glase:
»– prihoda ostvarenih plasiranjem slobodnih sredstava za obavljanje poslova
osiguranja izvoza te
– drugih prihoda.«.

Članak 17.

U članku 33. iza riječi: »dužan« dodaju se riječi: »Povjerenstvu za osiguranje
izvoza,«.

Članak 18.

Iza članka 37. dodaje se poglavlje IV.a, članak 37.a i naslov iznad njega koji
glase:

»IV.a PRIMJENA ODREDBI

*Primjena odredbi na kredit dobavljača, kredit kupcu,
izvozne garancije i druge vrste rizika

Članak 37a.*

(1) Člancima 5., 7. – 23. i 34. – 37. ove Uredbe, uređuju se uvjeti pod kojima
se osiguravaju krediti dobavljača i krediti kupcu odobreni radi realizacije
izvoza roba i usluga hrvatskog porijekla uz trajanje rizika od 2 ili više godina
uključujući i razdoblje proizvodnje i razdoblje otplate.
(2) Odredbe članaka 5., 7. – 23. i 34. – 37. ove Uredbe ne primjenjuju se na
osiguranje ponudbenih i avansnih garancija, garancija za dobro izvršenje posla,
garancija za zadržana plaćanja, kao niti na osiguranje rizika vezanih uz
građevinsku opremu i materijal, kada se koriste u zemlji kupca radi izvršenja
izvoznog ugovora te na osiguranje ulaganja u inozemstvu.«.

Članak 19.

Naslov iznad članka 38. mijenja se i glasi: »Postupci s važećim ugovorima i
ranijim odlukama nadležnih tijela«.
U članku 38. iza riječi: »sklopio« dodaju se riječi: »i odluke o osiguranju
izvoza donesene«.

Članak 20.

Do osnivanja i početka rada Povjerenstva za osiguranje izvoza iz članka 2a. ove
Uredbe, poslove Povjerenstva privremeno obavlja Hrvatska banka za obnovu i
razvitak.

Članak 21.

Ova Uredba stupa na snagu danom objave u »Narodnim novinama«.

Klasa: 331-02/08-01/07
Urbroj: 5030120-08-1
Zagreb, 31. srpnja 2008.

Potpredsjednica
Vlade i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

Uredba, NN 92/2008-2916
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)